cyanic-selkie/wikianc huggingface dataset:
దక్షిణ తెలంగాణ విద్యుత్ పంపిణీ సంస్థ
చరిత్ర
సదరన్ పవర్ డిస్ట్రిబ్యూషన్ కంపెనీ ఆఫ్ తెలంగాణ లిమిటెడ్ (టిఎస్ఎస్పిడిసిఎల్) కంపెనీల చట్టం, 1956 కింద 02.06-2014 న పబ్లిక్ లిమిటెడ్ కంపెనీగా విలీనం చేయబడింది. సదరన్ పవర్ డిస్ట్రిబ్యూషన్ కంపెనీ ఆఫ్ తెలంగాణ లిమిటెడ్ (టిఎస్ఎస్పిడిసిఎల్) కంపెనీల చట్టం, 1956 కింద 02.06-2014 న పబ్లిక్ లిమిటెడ్ కంపెనీగా విలీనం చేయబడింది, హైదరాబాద్ ప్రధాన కార్యాలయంతో విద్యుత్ పంపిణీ వ్యాపారాన్ని కొనసాగించింది. ప్రస్తుతం చైర్మన్, మేనేజింగ్ డైరెక్టర్‌గా రఘుమారెడ్డి ఉన్నారు.
పంపిణీ ప్రాంతాలు
thumb|right|దక్షిణ తెలంగాణ విద్యుత్‌ పంపిణీ సంస్థ పంపిణీ చేసే జిల్లాల పటం (పసుపు ఆకుపచ్చరంగు)
మహబూబ్ నగర్, నారాయణపేట, నల్లగొండ, యాదాద్రి భువనగిరి, సూర్యాపేట, సిద్ధిపేట, మేడ్చెల్, వనపర్తి, నాగర్‌కర్నూల్, జోగులాంబ గద్వాల, సంగారెడ్డి, మెదక్, హైదరాబాదు, వికారాబాదు, రంగారెడ్డి మొదలైన 15 జిల్లాలు ఈ సంస్థ పరిధిలోకి వస్తాయి. సుమారు 2 కోట్ల మందికి ఈ సంస్థనుండి విద్యుత్తు పంపిణీ చేయబడుతుంది.
నిర్వహణ
వర్షాకాలంలో విద్యుత్తు సరఫరా వ్యవస్థకు అంతరాయం కలగకుండా ముఖ్యంగా ఈదురుగాలులతో విద్యుత్తు లైన్లు దెబ్బతినకుండా సర్కిళ్ళవారీగా కంట్రోల్‌ రూమ్‌లు ఏర్పాటుచేయడంతోపాటు సర్కిల్‌ పరిధిలో డివిజన్లవారీగా ప్రకృతి వైపరీత్యాలను తట్టుకొనేలా ప్రత్యేక బృందాలను 15 మందితో ఏర్పాటుచేసి నిరంతరం పర్యవేక్షించింది.
వసతులు
ఈ సంస్థ పరిధిలో 1,33800 33/11 కెవి సబ్‌స్టేషన్లు, 2,03900 పవర్ ట్రాన్స్‌ఫార్మర్లు, 72000 33 కెవి ఫీడర్లు, 5,25700 11 కెవి ఫీడర్లు, వివిధ సామర్థ్యాలు గల 2,46,426 డిస్ట్రిబ్యూషన్ ట్రాన్స్‌ఫార్మర్‌లతో విస్తారమైన మౌలిక సదుపాయాలను కలిగి ఉంది. రాష్ట్రంలో విద్యుత్ కొరతను అధిగమించడానికి సౌర విద్యుత్తును కూడా వాడుతున్నారు.
మొధెరా సూర్య దేవాలయం
గుజరాత్ లో మహాసానా జిల్లాలో కల మొధెరా ఒక చిన్న పల్లెటూరు. ఈ పల్లెకు కొద్ది దూరంలో పుష్పవతి నది ప్రవహిస్తుంది. ఇది ఉత్తర గుజరాత్లో గల సరస్వతీ నదిలో కలిసి పడమరగా నున్న రణ్ ఆఫ్ కచ్ లోనికి పోయి కలుస్తుంది. ఇది మొహసానాకు 18 మైళ్ళ పడమరగా ఉంది. పాటన్ శివారుకు చెందినది. పాటన్ అసలు పేరు అంహిలవడి పాటన్. ఇది సోలంకి రాజుల ముఖ్య పట్టణం. వారి కాలంలో బంగారం, ముత్యాలు, రత్నాలు మొదలగునవి రోడ్డుమీద గుట్టలుగా పోసి అమ్మెడివారట. ఈ పట్టణానికి 8 మైళ్ళ దక్షిణంగా ఒక మహారణ్యం ఉండేదట. దాని పేరు ధర్మారణ్యం. సోలంకిరాజుల కాలములో పాటన్ లో రాజాదరణలో వున్న కొద్దిమంది బ్రాహ్మణులకు, ధర్మారణ్యంలో కొంతభాగం బాగు చేయించి వసతులు కల్పించి దాన మిచ్చారట. పాటన్ నుంచి వచ్చిన బ్రాహ్మణులు మొధ్ లేదా యొఢ్ బ్రాహ్మణులట. వారికి ఇక్కడ వసతులు కల్పించబడినవి కావున దీనికి యొఢెరా లేదా మొధెరా అనే పేరు వచ్చింది.
చరిత్ర
పుష్పవతి ప్రక్కనున్న సూర్యదేవాలయం సోలంకి రాజైన రెండవ భీందేవ్ సా.శ. 11 వశతాబ్దములో కట్టబడింది. ఇది చోళరాజుల కాలం నాటిది. ఎక్కడచూచిన కనుచూపమేరలో కొండగానీ, రాయిగానీ లేనిచోట కొన్ని మైళ్ళ నుంచి రాయిని తొలచి నదకి 10 అడుగులకు పైగా ఇటుకలతో గట్టిపునాదులు వేయించి రాయిని దూలములు స్తంభములు మూర్తులుగా చిత్రించి అనేక్రకములుగా తయారుజేసి, ఎక్కడా సున్నంతో టాకీ వెయ్యకుండా రాయిలోరాయి అమర్చి ఒక అద్భుతమైన రాతిదేవాలయము ఇక్కడ కట్టారు.
రాతిమీద చెక్కబడ్డ జంతువులూ, నరులూ, వానరులు, దేవగణం, నవగ్రహములు, దిక్పాలకులు అన్నియు స్తపతులయొక్క కల్పన, ఆలోచనాశక్తి చిత్రించటంలో విశిష్టత, ఆధ్యాత్మిక లౌకికజ్ఞానం ఆనాటి సంప్రదాయములు తెలుస్తూ ఉన్నాయి. రామాయణము మహాభారతములలోని కథలు గాథలు మానవజాతికి అనుభవంలో నున్న అనేకకథలు, పుట్టుకలు, చావులు, మైధునములు, రాజూల కొలువుకూటములు ఇలా అనేక విశేషాలు దేవాలయం గోడలమీద చెక్కబడ్డాయి. ఇక్కడ ఆలయము స్థితి మూడు విధములుగా కనిపిస్తుంది 1) గర్భాలయంతో కూడిన గూఢమంటపం 2) సభా లేక రంగమడటం ఇది ప్రత్యెకముగా పది ఆడుగుల దూరంలో విడిగా నిర్మించబడింది. 3) సూర్యకుండ్. ఇది స్నానములకు వినియోగించబడ్డ ఒక కొలను. ఈమూడు కట్టడములూ ఒకే వరుసలో తూర్పు పడమరలుగా ఏర్పరచబడ్డాయి.
గూఢమండపం
ఈ మండపం ప్రవేశ ద్వారమునకు ముందు ఒక మకరతోరణం చక్కగా చెక్కబడిన రెండు స్తంభముల మీద నిలబెట్టియున్నది. ఇవి దేవాలయ నిర్మాణమపుడు రాతిబండల కప్పుతో ప్రవేశద్వారమున కతుబడి ఒక పందిరివలె (porch) అమర్చబడినదని ఊహింపవచ్చును. ద్వారమునుండి లోపలకు ప్రవేశింపగానే గర్భాలయమునకు ప్రాంగణ స్తంభములమీద నిర్మాణము చేయబడింది. ప్రాంగణ మద్యములోని స్తంభములపైభాగము గుండ్రముగా నుండి బోర్లించన పద్మాకృతికల నితానమును (Ceiling) భరిస్తున్నట్లుగాఉన్నది.ఇది ఇప్పుడు పడిపోయింది. స్తంభములను కలుపు రాతి దూలముల మీద దేవగణములు, గణపతి, ముందుకు సాగిపోతున్న సేనలు చిత్రించబడి యున్నవి.ముఖ ద్వారముమీదనున్న గోడకు లోపలి పైకప్పును కలుపు రాతిదూలము మీద మిధునములు, మేళతాళములతో తీర్ధమునకు వెడుతూవున్న ప్రజలముందుకు సాగిపోతున్నట్తు చిత్రించబడి కనిపించుచున్నవి. బయటకివచ్చి గూఢమండపం చుట్టూ పరిశీలించి చూస్తే దేవాలయం పునాదులకట్టడం ఆరు రకాలుగా కనిపిస్తుంది. 1. అధిష్టానం 2. కుముద 3. చజ్జ 4.సింహపట్టిక 5.గణధర 6. నరధర. దేవాలయం చుట్టూనూ క్రిందిభాగంలో అనేకరకములైన మనుష్యులతోనూ భారత భాగవతాది గాథలతోనూ చిత్రించబడి యున్నది.
రంగమండపం
ఇది రాతి స్తంభములతో గుండ్రముగా కనిపిస్తుంది. నాలుగు వైపుల నుంచి మండపం వేదిక మీదకి వెళ్ళుటకు సోపానపంక్తి (balustrade) ఉంది. తూరుపువైపునున్న సోపానం క్రిందనున్న ఒక తోరణమునే కలపబడియున్నది. ఈ మండపములోని జగతి కూడా బయట గూఢమండపము 'జగతినీ బోలియున్నది. దీనిపైన కక్షాసన నున్నది. ఇది నాలుగు వైపులా ప్రేక్షకులు కూర్చొని చూచుటకు వీలుగా వీపూఅంచుటకు కక్ష్యయున్నది. స్తంభములు ఎక్కడా సందు లేకుండా శిల్పముతో చెక్కబడి యున్నవి. దీనిలో మేళవాద్యములు ముందుకు సాగిపోతున్నట్లుగాను, మనుష్యులు, ఏనుగులు, కోతులు అనేక రకములైన పోట్లాటులు కుస్తీలు మొదలగు దృశ్యములతో చెక్కబడి యున్నవి.
బయటి లంకెలు
వర్గం:సూర్య దేవాలయాలు వర్గం:గుజరాత్ పర్యాటక ప్రదేశాలు
కాప్రా
కాప్రా, తెలంగాణ రాష్ట్రంలోని మేడ్చల్ జిల్లా, కాప్రా మండలంలోని గ్రామం.
ఇది సికింద్రాబాద్ నగరానికి పొరుగు ప్రాంతం.ఇంతకుముందు కీసర మండలంలో ఒక భాగం. కాప్రా మునిసిపాలిటీ హైదరాబాదు మహానగరపాలక సంస్థలో విలీనం చేయబడింది. ఇది కాప్రా రెవెన్యూ డివిజను ఆదాయ విభాగంలోని కాప్రా మండలం ప్రధాన కేంద్రం.విలీనం కావడానికి ముందు మున్సిపాలిటీగా ఉంది.హైదరాబాదు మహానగరపాలక సంస్థ ఎన్నికల వార్డుల డీలిమిటేషన్ ప్రకారం, ఇది తూర్పు మండలంలోని కాప్రా సర్కిల్ 1 వ పరిధిలోకి వస్తుంది.ఇది కూకట్‌పల్లి శాసనసభ నియోజకవర్గం పరిధి క్రిందకు వస్తుంది. కాప్రా సర్కిలులోని చర్లపల్లిలో 120 ఎకరాల విస్తీర్నంలో నిర్మించిన కెేంధ్ర కారాగారం ఉంది.
విశేషాలు
ఈ మండలంలోని కాప్రా గ్రామ పరిధిలో ప్రసిద్ధి చెందిన కాప్రా చెరువు ఉంది.
ఎం.టి.బి. నాగరాజ్
'''ఎం.టి.బి. నాగరాజ్''' కర్ణాటక రాష్ట్రానికి చెందిన రాజకీయ నాయకుడు. ఆయన రెండుసార్లు హొసకోటె అసెంబ్లీ నియోజకవగం నుండి ఎమ్మెల్యేగా గెలిచి,  ప్రస్తుతం బసవరాజు బొమ్మై మంత్రివర్గంలో మున్సిపల్ అడ్మినిస్ట్రేషన్, చిన్నతరహా పరిశ్రమలు, ప్రభుత్వ రంగ పరిశ్రమల శాఖల మంత్రిగా భాద్యతలు నిర్వహిస్తున్నాడు.
రాజకీయ జీవితం
ఎం.టి.బి. నాగరాజ్ కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా గెలిచి శాసనసభ్యుడిగా అసెంబ్లీలోకి అడుగుపెట్టాడు. ఆయన 2008లో అసెంబ్లీ ఎన్నికల్లో ఓడిపోయి తిరిగి 2013, 2018లో జరిగిన ఎన్నికల్లో వరుసగా రెండుసార్లు రెండోసారి ఎమ్మెల్యేగా ఎన్నికై, అనంతరం కాంగ్రెస్ పార్టీకి రాజీనామా చేసి భారతీయ జనతా పార్టీ లో చేరడంతో జరిగిన ఉప ఎన్నికల్లో పోటీ చేసి ఓడిపోయాడు.
ఎం.టి.బి. నాగరాజ్ 2020లో బీజేపీ తరపున కర్ణాటక శాసనమండలి సభ్యుడిగా ఎన్నికై బి.ఎస్.యడ్యూరప్ప మంత్రివర్గంలో మున్సిపల్ అడ్మినిస్ట్రేషన్, చిన్నతరహా పరిశ్రమలు, ప్రభుత్వ రంగ పరిశ్రమల శాఖల మంత్రిగా పని చేసి అనంతరం 2021 ఆగష్టు 4 నుండి  బసవరాజు బొమ్మై మంత్రివర్గంలో మున్సిపల్ అడ్మినిస్ట్రేషన్, చిన్నతరహా పరిశ్రమల శాఖల మంత్రి భాద్యతలు చేపట్టాడు.
మూలాలు
వర్గం:కర్ణాటక రాజకీయ నాయకులు వర్గం:కర్ణాటక వ్యక్తులు వర్గం:1951 జననాలు వర్గం:భారతీయ జనతా పార్టీ రాజకీయ నాయకులు
వోక్స్ వాగన్
Volkswagen Aktiengesellschaft (VAG) లేదా Volkswagen Group లేదా VW జర్మనీ లోని వోల్ఫ్స్ బర్గ్ కి చెందిన కారుల తయారీదారు.
ఆడి ఎ జీ, బెంట్లీ మోటార్స్ లిమిటెడ్, బుగాట్టి ఆటోమొబైల్స్, సియట్, స్కోడా ఆటో, స్కానియా ఏ బీ వోల్క్స్ వాగన్ కి చెందిన సంస్థలు.
వోల్క్స్ వాగన్ (జర్మన్ లో ఫోల్క్స్ వాగన్ గా ఉఛ్ఛరిస్తారు) అనగా ప్రజల వాహనం అని అర్థం. ప్రస్తుతం దీని ఉపశీర్షిక డస్ ఆటో (ఆంగ్లంలో ద కార్ అని అర్థం). దీనికి పూర్వం దీని ఉపశీర్షిక Aus Liebe zum Automobil (ఆంగ్లంలో For Love of the Automobile) గా ఉండేది.
చరిత్ర
1930 నాటికి జర్మను ఆటోమొబైల్ పరిశ్రమలో అధిక భాగం విలాసవంతమైన మోడళ్ళతోనే నిండి ఉండటంతో, సగటు జర్మను తాహతు ఒక మోటారుసైకిల్ కి మించేది కాదు. దీనిని ఆసరా చేసుకొని కొన్ని కారు సంస్థలు "ప్రజల కారు" పేరుతో మెర్సిడెజ 170 ఏ హెచ్, ఆడ్లర్స్ ఆటోబాన్, స్టేయర్ 55, హనోమాగ్ 1, 3 ఎల్ లను చేపట్టాయి. అయితే బారెన్యై బేలా అనబడు హంగేరీ-ఆస్ట్రియన్ ఇంజనీరు 1920 నాటికే ఇటువంటి కారు నిర్మించటంతో ఈ ఒరవడిని అప్పటికి క్రొత్తదిగా భావించలేదు. జోసెఫ్ గంజ్ అనే జర్మన్-హంగేరియన్ కారు నిర్మాణదారు స్టాండర్డ్ సుపీరియర్ ను నిర్మించి దానిని "జర్మన్ వోల్క్స్ వాగన్"గా ప్రచారం చేశాడు. చెకొస్లొవాకియా లో హన్స్ లెడ్వింకా అనే ఆస్ట్రియన్ ఇంజినీరు రూపొందించిన జర్మనులలో మంచి పేరున్న టాట్రా టి 77 రాను రాను చిన్నది గా మారుతూ మరింత అందుబాటులోనికి వచ్చింది. 1933 నాటికి ఇటువంటి కారులు నిర్మాణ దశలో ఉన్న సమయంలోనే అడాల్ఫ్ హిట్లర్ దేశం "ప్రజల వాహనం" సమర్పించాలనే నిర్ణయానికి వచ్చాడు. ఇద్దరు పెద్దలు, ముగ్గురు పిల్లలు గంటకి వంద కి.మీ చొప్పున ప్రయాణం చేయగలిగే ఒక ప్రాథమిక మోడల్ కారు తన అవసరంగా వెలిబుచ్చాడు. హిట్లర్ పాలించే "థర్డ్ రైఖ్" అనే ప్రాంత ప్రజలకి 990 రైఖ్ మార్క్ ల ఆదాయ పథకానికి "ప్రజల వాహనం" ఇచ్చేవారు. (ఇది ఒక చిన్న మోటారు సైకిల్ ధర)
అప్పటికే చలామణిలో ఉన్న ఒక ప్రాజెక్టును పూర్తి చేయాలని ఒత్తిడి తెచ్చినా, హిట్లర్ "ప్రజల కారు"కే మొగ్గు చూపాడు. దీని కొరకు ఫెర్డ్రినాండ్ పోర్షె అను ఇంజినీరును ఎన్నుకొనబడ్డాడు. మెర్సిడెజ్ 170 హెచ్ ని రూపొందించటమే కాక స్టెయర్ లో కూడా పోర్షె కు అనుభవం ఉన్నది. తన స్వంత డిజైను స్టూడియో ప్రారంభించినప్పుడు ఎన్ ఎస్ యూ, జ్యుండాప్ అను రెండు మోటారు సైకిల్ రూపొందించే సంస్థలతో కలిసి "ఆటో ఫ్యూర్ యెడర్మన్" ("Auto für Jedermann-car for everybody") అను రెండు ప్రాజెక్టులు మొదలు పెట్టాడు. రెండు ప్రాజెక్టులు బాలారిష్టాలు దగ్గరే ఆగిపోయినా వాటి ప్రాథమిక నమూనా ఇంకా పోర్షె మదిలో అలాగే ఉంది. 22 జూన్ 1934 న హిట్లర్ కోసం "ప్రజల కారు"ను రూపొందించటానికి పోర్షె అంగీకరించాడు.
ఆ నమూనాలకే ఇంధన వ్యయాన్ని తగ్గించేలా, ఉపయోగించటంలో సౌలభ్యం ఉండేలా, విడిభాగాలను సరి చేయటంలో ఖర్చు తక్కువ అయ్యేలా కొన్ని మార్పులు చేశారు. ఒక సగటు యూరోపియను వారానికి 5 మార్కులను పొదుపు చేసి సొంత కారును నడుపుకొనేలా ("Fünf Mark die Woche musst Du sparen, willst Du im eigenen Wagen fahren" — "Save five Marks a week, if you want to drive your own car") ఒక ఆదాయ పథకాన్ని రూపొందించగా, 3,36,000 వేల మంది ఆ పథకంలో చేరారు. "KdF-Wagen" (జర్మను: Kraft durch Freude — "strength through joy") వంటి మొదటి తరం కారులు 1936లో స్టుట్ట్ గార్ట్లో రూపొందించబడేవి. గుండ్రంగా, ఎయిర్-కండీషన్ సౌలభ్యంతో, ఇంజను కారుకు వెనుక వైపు ఉండేలా ఈ కార్లు రూపొందించబడేవి. వోక్స్ వ్యాగన్ KdF కార్యక్రమంలో యాత్రలు, ప్రయాణాలను పొందుపరచటంలో ఒక భాగమే. కార్లకే కాకుండా ఇతర వస్తువులకి కూడా అప్పటికే వోక్స్ అన్న పేరు ఉండేది. (ఉదా: రేడియో రిసీవర్లు). 16 సెప్టెంబరు 1938న "Volkswagenwerk GmbH" పునర్నామకరణం జరిగింది.
26 మే 1938 న ఇప్పటి వోల్ఫ్స్ బర్గ్ (అప్పట్లో KdF-ష్టాడ్ట్) లో ప్రత్యేకంగా ఒక కార్మాగారం స్థాపింపబడింది. 1939 లో యుద్ధానికి ముందు ఉత్పత్తి అయిన కార్లు వ్రేళ్ళ పైన లెక్కపెట్టవచ్చును. ఆదాయ పథకపు ఖాతాదార్లకి ఒక్కరికి కూడా కారు ఇంకా అప్పటికి ఇవ్వబడలేదు. హిట్లరు 49వ జన్మదినోత్సవాన (20 ఏప్రిల్ 1938) అతనికి ఒక టైప్ 1 కేబ్రియోలెట్ బహూకరించబడింది.
రెండవ ప్రపంచ యుద్ధానికి కావలసిన క్యూబెల్ వ్యాగన్, ష్విమ్ వ్యాగన్ ను రూపొందించటంలో నిమగ్నమయినది.
1945: బ్రిటీషు సైన్యం, మేజర్ ఇవాన్ హిర్స్ట్, తేలని భవితవ్యం
యుద్ధం తర్వాత కూడా సంస్థ మనగలిగిందంటే, దానికి సింహ భాగ కారణం, బ్రిటీషు సైన్యాధికారి మేజర్ ఇవాన్ హిర్స్ట్, REME. 1945 లో అమెరికన్ల చే బంధింపబడ్డా, KdF-ష్టాడ్ట్, బాంబు దాడుల్లో దెబ్బతిన్న కార్మాగారం బ్రిటీషు ఆక్రమిత ప్రదేశాలల క్రిందకు రావటం వలన అవి వారికే ఇచ్చివేయబడ్డాయి. ఓల్డ్ హాంలో పుట్టిన హిర్స్ట్ నియంత్రణలో అవి ఉండేవి. మొదట వీటిని మిలిటరీ వాహన నిర్వహణకై ఉపయోగించాలనుకొన్నారు. అయితే మిలిటరీ ఉత్పత్తులున్న ఆ ప్రదేశాన్ని హిర్స్ట్ వాణిజ్య సంస్థగా కాకుండా "రాజకీయ మృగం"గా వ్యవహరించటంతో దెబ్బతిన్న యుద్ధ పరికరాలను సరి చేయటం కోసం ఉపయోగించాలనుకొన్నారు. కార్మాగారంలో రూపొందించిన ఒక కారుకు హిర్స్ట్ ఆకుపచ్చ రంగును వేయించి బ్రిటీషు సైన్య ముఖ్య కేంద్రానికి పంపించారు. తేలికగా ప్రయాణించగలిగే కారులు అప్పటికి లేకపోవటంతో సెప్టెంబరు 1945లో బ్రిటీషు సైన్యం 20,000 కార్లు ఆర్డరు చేసింది. మొదటి కొన్ని వందల కార్లు సైన్యానికి తరలింపబడగా, తర్వాతివి జర్మను తపాలా కార్యాలయానికి పంపించబడ్డాయి.
సైన్యం ఉపసంహరణ తర్వాత కొంత మంది బ్రిటీషు సైనికులు వారి వీ డబ్ల్యూ బీటిల్ లను వారితో బాటు UK కి తీసుకు వెళ్ళారు. అటువంటి వాటిలో UK రిజిస్ట్రేషన్ అయిన JLT 420 ఇప్పటికీ పీటర్-కొల్బోర్న్ బేయర్ వద్ద ఉన్నది. సర్రే లో రిప్లీ ప్రాంతంలో మొట్ట మొదట UK కి వోక్స్ వ్యాగన్ ను దిగుమతి చేసిన కోల్బోర్న్ గ్యారేజెస్ యజమాని కుమారుడ ఇతను.
1946 సంవత్సరానికి ఈ కార్మాగారం నెలకి 1,000 కార్లను ఉత్పత్తి చేసేది. పైకప్పు, కిటికీల మరమ్మత్తు లేక, వర్షాల వలన ఉత్పత్తి ఆపేయవలసి వచ్చేది. ఉక్కు కోసం వేరే కారులను మార్చుకొనవలసి వచ్చేది.
రెండవ ప్రపంచ యుద్ధ సమయానికి కార్మాగారం పేరు "వోక్స్ వ్యాగన్" గా, పట్టణం పేరు "వోల్ఫ్స్ బర్గ్"గా మారిపోయాయి. ఉత్పత్తి కూడా పెరిగింది. కార్మాగారం భవితవ్యం ఏంటో ఇంకా అప్పటికి కూడా సరిగా తేలలేదు. బ్రిటీషు, అమెరికా, ఫ్రెంచి సంస్థలు దీనిని సొంతం చేసుకోవటానికి నిరాకరించాయి.
ఇదే ఆలోచనతో ఫ్రాన్సులో సిట్రాయెన్ అనే సంస్థ 2సివి, ఇటలీలో ఫియట్ 500 సంస్థ "టోపోలినో" లను రూపొందించినవి.
1945 నుండి 1948: ఆలీ ఆక్రమిత జర్మనీలో మనుగడ
పోరాట దిశలో జర్మనీ బలాన్ని నిర్వీర్యం చేయటానికి ఆలీ దేశాలు సర్వవిధాలా ప్రయత్నించాయి. పారిశ్రామికంగా జర్మనీ ఎదగటానికి ఉన్న పథకాలని అమలు చేయకుండా చూసి అడ్డుకట్ట వేసాయి. 1936 లో జర్మనీ ఉత్పత్తి చేసిన కారులలో కేవలం 10% మాత్రమే ఉత్పత్తి అయ్యేలా చూశాయి.
1948 నుండి: పశ్చిమ జర్మనీ నూతన శకానికి ప్రతీక
1948 నుండి వోక్స్ వ్యాగన్ పశ్చిమ జర్మనీ ఆర్థిక వ్యవస్థ యొక్క నూతన శకానికి ప్రతీకగా వెలుగొందింది.ఓపెల్లో 1930 ల నుండి 1940 ల వరకు ప్రజల వాహనాల, యుద్ధ వాహనాల ఉత్పత్తిని నిర్వహించే హైన్రిఖ్ నార్డ్ హాఫ్ (1899 - 1968) 1948లో ఉద్యోగిగా తీసుకొనబడ్డాడు. లోయర్ సాక్సనీ ప్రభుత్వం, పశ్చిమ జర్మనీ సంయుక్తంగా నిర్వహించే ట్రస్టు అధీనంలో నడుస్తున్న కార్మాగార నిర్వహణని హిర్స్ట్ ఉపసంహరించుకొన్నాడు. వోక్స్ వ్యాగన్ టైప్ 2 వాణిజ్య వాహనం, వి డబ్ల్యు కార్ మన్ ఘియా అనే పోటీ వాహనాలను పరిచయం చేయడంతో బాటు 1968 తాను తుది శ్వాస విడిచేవరకూ సంస్థ విధివిధానాలను నియంత్రించాడు.
అమెరికాలో వోక్స్ వ్యాగన్లు మొట్టమొదటి సారిగా 1949 లో ప్రదర్శింపబడ్డాయి. "విక్టరీ వ్యాగన్"గా ప్రవేశించిన వీటి అమ్మకాలు పెద్దగా ఉండేవి కావు. అమ్మకాలను, సేవలను ప్రామాణీకించటానికి ఏప్రిల్ 1955లో వోక్స్ వ్యాగన్ ఆఫ్ అమెరికా ఏర్పడ్డది. టైప్ 1 వోక్స్ వ్యాగన్ బీటిల్ ల ఉత్పత్తి విపరీతంగా పెరిగి 1955 సంవత్సరానికి ఒక మిలియన్ కు చేరుకొంది.
న్యూ యార్క్ ప్రచార సంస్థలు డాయ్ల్, డేన్ బెర్న్ బాఖ్ ప్రకటనలతో అమ్మకాలు పెరిగాయి. కళా నిర్దేశకుడు హెల్ముట్ క్రోనే, కాపీ రైటర్లు జూలియన్ కోయ్నిగ్, బాబ్ లెవిన్ సన్ లు కలసి వినోదాత్మక ప్రకటనలతో సంపన్న యువతను ఆకట్టుకొన్నారు.
1960-70 ల సమయానికి కారులు కొద్దిగా పాతబడ్డా, అమెరికా ఎగుమతులు, సృజనాత్మక ప్రకటనలు, పెరుగుతున్న ఖ్యాతి ఫోర్డ్ మాడల్ టి రికార్డులని మించింది. 1973 నాటికి ఉత్పత్తి 16 మిలియన్లు దాటినది.
ఆటో యూనియన్, ఎన్ ఎస్ యూ లు వోక్స్ వ్యాగన్ స్వంతం
1964 లో వోక్స్ వ్యాగన్ రెండవ ప్రపంచ యుద్ధం తర్వాత కనుమరుగైన ఆటో యూనియన్ (ఆడి కారుని తయార చేసే సంస్థ)ని స్వంతం చేసుకొన్నది. 1969 లో ఎన్ ఎస్ యూ మోటరెన్ వర్కె ఏ జీని స్వంతం చేసుకొంది. ఈ రోజు మనం చూస్తున్న ఆడి ఈ రెండు సంస్థల కలయిక. 1970లలో వోక్స్ వ్యాగన్ రూపొందించిన ఎయిర్-కూల్డ్ మాడళ్ళకు గిరాకీ అనూహ్యంగా పడిపోవటంతో ఈ రెండు సంస్థల సాంకేతిక విలువలు వోక్స్ వ్యాగన్ ని గట్టెక్కించటంతో వీటి కొనుగోలు దీని చరిత్రలోనే అత్యంత కీలకమైన ఘట్టం.
ఇవి కూడా చూడండి
వర్గం:జర్మనీ
క్రాంతి (1981 సినిమా)
బాహ్య లంకెలు
వర్గం:జగ్గయ్య నటించిన సినిమాలు
ప్రశాంతి తిపిర్నేని
ప్రశాంతి తిపిర్నేని తెలుగు చలనచిత్ర కాస్ట్యూమ్ డిజైనర్. 2010లో విడుదలైన వేదం చిత్రంతో సినీరంగప్రవేశం చేసిన ప్రశాంతి, బాహుబలి చిత్రానికి అందించిన కాస్ట్యూమ్స్ కి ప్రశంసలు పొందింది. వాల్ పోస్టర్ సినిమా అనే సిని నిర్మాణ సంస్థని స్థాపించి, అ! చిత్రాన్ని నిర్మించింది. ఈ సినిమాని నాని సమర్పణలో విడుదల చేశారు.
జగన్మోహిని
జగన్మోహిని కి సంబంధించిన వివిధ వ్యాసాలు
రెబెల్స్ ఆఫ్ తుపాకులగూడెం
రెబెల్స్ ఆఫ్ తుపాకులగూడెం 2023లో విడుదలైన తెలుగు సినిమా. వారధి క్రియేషన్స్ ప్రై.లిమిటెడ్ బ్యానర్‌పై నిర్మించిన ఈ సినిమాకు జైదీప్ విష్ణు దర్శకత్వం వహించాడు. ప్రవీణ్‌ కండెలా, శ్రీకాంత్‌ రాథోడ్‌, జాయెత్రి మకానా, శివరామ్‌ రెడ్డి ప్రధాన పాత్రల్లో నటించిన ఈ సినిమా టీజర్‌ను నవంబర్ 27న విడుదల చేసి, సినిమాను ఫిబ్రవరి 3న విడుదల చేశారు.
బయటి లింకులు
వర్గం:2023 తెలుగు సినిమాలు
హకీంపేట ఎయిర్ ఫోర్స్ స్టేషను
హకీంపేట ఎయిర్ ఫోర్స్ స్టేషను, తెలంగాణ రాష్ట్ర రాజధాని హైదరాబాదులోవున్న ఎయిర్ ఫోర్స్ స్టేషను. భారతీయ వైమానిక దళం పరిధిలోవున్న ఈ ట్రైనింగ్ కమాండ్ ఫోర్స్ స్టేషను నాంపల్లి రైల్వే స్టేషన్‌ ఉత్తరాన 25 కిలోమీటర్ల దూరంలో, సికింద్రాబాద్ రైల్వే జంక్షన్‌కు ఉత్తరాన 8 కి.మీ.ల దూరంలో ఉంది. ఇందులో ఫైటర్ ట్రైనింగ్ వింగ్, హెలికాప్టర్ ట్రైనింగ్ స్కూల్, నెం. 43 ఎక్విప్‌మెంట్ డిపో, అనుబంధ యూనిట్లు ఉన్నాయి. తూర్పు-పడమర (09-27), 7384 ft పొడవు x 150 ft వెడల్పుతో రన్‌వే ఉంది.
చరిత్ర
రెండవ ప్రపంచ యుద్ధం లో రాయల్ ఎయిర్ ఫోర్స్ ద్వారా రవాణా ఎయిర్‌ఫీల్డ్‌గా ఈ హకీంపేట ఎయిర్ ఫోర్స్ స్టేషను ఉపయోగించబడింది. భారత స్వాతంత్ర్యం తరువాత ఆపరేషన్ పోలో జరిగిన తరువాత హైదరాబాద్ నిజాం అధికారంలోకి రాలేదు. ఆ సమయంలో ఈ హకీంపేట ఎయిర్ ఫోర్స్ స్టేషను నిరుపయోగంగా ఉంది. భారత వైమానిక దళంలోకి కొత్తగా నియమించబడిన పైలట్లకు ట్రైనింగ్ అందించడానికి 1951లో ఇందులో కన్వర్షన్ అండ్ ట్రైనింగ్ యూనిట్ ప్రారంభించబడింది. సిటియు ప్రాప్ ఎయిర్‌క్రాఫ్ట్ దశ ముగిసిన తర్వాత 1958లో జెట్ ట్రైనింగ్ వింగ్ గా పేరు మార్చబడింది. 1964, జూన్ లో నంబర్ 2 జెటిడబ్ల్యూ (బీదరు లో ఉంది) లో విలీనం చేయబడింది, దీనిని ఫైటర్ ట్రైనింగ్ వింగ్‌గా పేరు మార్చారు. 1948, డిసెంబరులో ఇది 'ఎయిర్ ఫోర్స్ స్టేషన్' స్థాయికి ఎదిగింది. 2001లో ఇందులో స్టేషన్ మ్యూజియం స్థాపించబడింది.
గుర్తింపులు
1995లో హెలికాప్టర్ స్ట్రీమ్‌లో, 2016లో ఫైటర్ స్ట్రీమ్‌లో లేడీ పైలట్‌లకు ఫ్లైయింగ్ ట్రైనింగ్ ప్రారంభించారు. ఈ స్టేషన్ సిబ్బంది వివిధ సహాయ కార్యక్రమాలు, విపత్తు సహాయక చర్యలలో కూడా పాల్గొంటారు. ఇక్కడి సిబ్బంది అత్యుత్తమ పనితీరును గుర్తించి 2019లో రాష్ట్రపతి రామ్ నాథ్ కోవింద్ ఈ ఎయిర్ ఫోర్స్ స్టేషన్ కు రంగులను ప్రదానం చేశాడు.
మూలాల
వర్గం:హైదరాబాదు వర్గం:తెలంగాణ విమానాశ్రయాలు
స్టెర్లింగు బాయిలరు
స్టెర్లింగు బాయిలరు ఒక వాటరు ట్యూబు బాయిలరు.వంపు కలిగిన వాటరు ట్యూబు బాయిలరులో మూల వైవిధ్యం కల్గిన బాయిలరు స్టెర్లింగు బాయిలరు.ఆధునిక థెర్మల్ విద్యుతు ఉత్పాదక కేంద్రాలలో వంపు వాటరు ట్యూబులున్న బాయిలరులకు అధిక ప్రాధాన్యత ఉంది. స్టెర్లింగు బాయిలరు వంపు కల్గిన వాటరు ట్యూబు బాయిలరులలో ఎక్కువ పీడనంతో ఎక్కువ పరిమాణంతో నీటి ఆవిరిని ఉత్పత్తి చెయ్యగల కెపాసిటి ఉంది. స్టెర్లింగు బాయిలరు గంటకు 50 టన్నుల స్టీమును దాదాపు 60 kgf/ cm2 పీడనంతో ఉత్పత్తి చేయు సామర్థ్యం కల్గి ఉంది.ఎక్కువ పీడనంతో ఎక్కువ ఘనపరిమాణంతో స్టీమును ఉత్పత్తి చెయ్య గల్గడం వలన స్టెర్లింగు బాయిలరు సెంట్రల్ పవరు ప్లాంట్లలో ఎక్కువగా ఉపయోగిస్తారు.
స్టెర్లింగు బాయిలరు సృష్టి కర్త
అలాన్ స్టెర్లింగు (1844-1927) అను ఇంజనీరు తన మొదటి బాయిలరును 1883లో తయారు చేసాడు.1888 లో న్యూయార్క్‌లో స్టెర్లింగు బాయిలరు కంపెనీ స్థాపించాడు.1892 లో నాలుగు డ్రమ్ముల బాయిలరుకు, 1893 లో వంపు ట్యూబుల బాయిలరుకు యాజమాన్య హక్కులను పొందాడు. బాబ్‌కాక్ అండ్ విల్‌కాక్సు అనే సంస్థ 1867 లో మొదటగా సురక్షితమైన బాయిలరును తయారు చేసి యాజమాన్య హక్కులను (patent) పొందియున్నారు. బాబ్‌కాక్ అండ్ విల్‌కాక్సు సంస్థ 1906 లో స్టెర్లింగు బాయిలరు కంపెనీ కొనుగోలుచేసారు
స్టెర్లింగు బాయిలరు ప్రస్థానము-ఆకృతిలో మార్పులు
1888 లో మార్కెట్లో ఇంటర్నేషనల్ బాయిలరు నేషనల్ కంపెని ప్రవేశ పెట్టిన స్టెర్లింగు బాయిలరు పైన రెండు స్టీము డ్రమ్ములను కింద ఒక లోవరు లేదా మడ్ డ్రమ్మును కలిగి వుండెను.ఈ మూడు డ్రమ్ములు చివరలు వంపు కలిగిన వాటరు ట్యూబుల వలన కలపబడి వుండెను. వీటిని స్టెర్లింగు త్రి డ్రమ్ము బాయిలరు అనేవారు. మొదట్లో ఈ త్రి డ్రమ్ము బాయిలరు నిర్మాణం, నాణ్యత నాసిరకంగా వుండేది.కాని 1890 లో నిర్మాణ సంస్థ బాయిలరు డిజైనుపై శ్రద్ధ కనపరచి బాయిలరు డిజైనులో మార్పులు చేసారు. పైనున్న రెండు డ్రమ్ములకు అదనంగా మరో స్టీము డ్రమ్ము చేర్చారు.ఈ మూడో డ్రమ్ము నుండి మరిన్ని ట్యూబులను కిందనున్న మడ్ డ్రమ్ముకు కలిపారు. ఇంకా కొన్ని చిన్న మార్పులు చేసి బాయిలరు డిజైనును అభివృద్ధి పరచి నాలుగు డ్రమ్ముల స్టెర్లింగు బాయిలరును మార్కెట్లో ప్రవేశ పెట్టారు. ఆ తరువాత మూడు స్టీము డ్రమ్ములు, రెండు మడ్ డ్రమ్ములున్న కొత్త రకం బాయిలరును తయారు చేసి వాడకంలోకి తెచ్చారు. స్టీము డ్రమ్ములలో సగం వరకు నీరు, పై భాగంలో నీటి ఆవిరి/స్టీము వుండును. అలాగే మడ్ డ్రమ్ములో వేడి నీరు వుండును.
బాయిలరులోని ముఖ్యభాగాలు
==బాయిలరు నిర్మాణం == స్టెర్లింగు బాయిలరులు రెండు, మూడు రకాలలో తయారు చేయబడుచున్నవి.ఒక రకంలో మొత్తం నాలుగు డ్రమ్ములు ఉండగా అందులో మూడు స్టీము డ్రమ్ములు, ఒక వాటరు డ్రమ్ము వుండును.వాటరు డ్రమ్మును లోవరు (lower) డ్రమ్ము లేదా మడ్ (mud=బురద, అడుసు) డ్రమ్ము అంటారు.మరో రకంలో మొత్తం ఐదు డ్రమ్ములు ఉండగా మూడు స్టీము డ్రమ్ములు, రెండు వాటరు/మడ్ డ్రమ్ములు ఉండును.బాయిలరులో ఫర్నేసులో పైభాగాన స్టీము డ్రమ్ములు, కింద భాగాన వాటరు/మడ్ డ్రమ్ములు వుండును.పైనున్న స్టీము డ్రమ్ములు పలువరుసలున్న వాటరు ట్యూబుల ద్వారా మడ్ డ్రమ్ముకు కలుపబడి వుండును. వాటరు ట్యూబులచివరలు వంపు కలిగి స్టీము, మడ్ డ్రమ్ములకు కలుపవడి వుండును.మధ్య డ్రమ్మునుండి కలపబడిన కొన్ని ట్యూబుల మధ్య భాగంలో వంపు కల్గి వుండును.కింది వాటరు డ్రమ్ములను బురద డ్రమ్ము (mud drum) లని కూడా అంటారు.
స్టీము, వాటరు/మడ్ డ్రమ్ములు క్షితిజసమాంతరంగా, పొడవైన స్తుపాకారంగా వుండి మందమైన ఉక్కు లోహంతో నిర్మింపబడివుండును. వాటరు ట్యూబులు కూడా ఉక్కు లోహము చే తయారు చేసినవే. వాటరు ట్యూబుల చివరలు వంపుకల్గి స్టీము, వాటరు డ్రమ్ములకు ఆతుకబడి ఉన్నందున, వేడి చేసినపుడు ట్యూబుల వ్యాకోచం వలన కల్గు యాంత్రిక వత్తిడిని ట్యూబులు సర్దుబాటు చేసుకోనును.పై నున్న స్టీము డ్రమ్ములను ఒక దానిని మరొకటి కలుపుతూ స్టీము ప్రసరణ, నీటి ప్రసరణ ట్యూబులు ఆతుకబడి వుండును.అలాగే వాటరు/మడ్ డ్రమ్ములను కలుపుతూ వాటరు సర్కులేసన్ ట్యూబులు అతుకబడి వుండును. మడ్ డ్రమ్ముకు ఒక బ్లోడౌన్ పైపు వుండి దానికి ఒక వాల్వు/కవాటం ఉండును.డ్రమ్ములను వాటరు ట్యూబులను మూసి వుంచుతూ/ ఆవరించి కొలిమి ఇటుకలు/తాపనిరోధక ఇటుకలతో నిర్మించిన కొలిమి/ఫర్నేసు వుండును. ఫర్నేసు లోపలి ముందులో కింది భాగాన గ్రేట్ అను కాస్ట్ ఐరన్/పోత ఇనుము పలకలు వుండును.గ్రేట్ మీదనే ఇంధనాన్ని చేర్చి మండింస్తారు.గ్రేట్ మీదకు ఇంధనాన్ని చేర్చుటకు ఫైరు డోరు వుండును.గ్రేట్ అడుగున బూడిద గుంట ఉండును. బాయిలరు కెపాసిటీని బట్టి ఫైరు డోరులు, యాష్‌పిట్ లు మూడు నుండి నాలుగు వరకు ఉండును.
ఇంధన దహనం వలన ఏర్పడిన వేడివాయువులు పలు దఫాలుగా వాటరు ట్యూబుల మధ్య గుండా పయనించునటుల చేయుటకు మూడు బాఫెల్స్ ఉండును.ట్యూబుల గుండా పలుదఫాలుగా వంకర టింకరగా పయనించిన వేడి వాయువులు/ఫ్లూ గ్యాసెస్ ఫర్నేసు వెనుకనున్న మార్గం ద్వారా పొగగొట్టానికి వెళ్ళును.ఈ వెనుక మార్గానికి ఒక డాంపరు ప్లేట్ అమర్చబడి వుండును.ఈ డాంపరు ప్లేట్‌ను పైకి లేపిన పొగ మార్గం వైశాల్యం పెరుగును. కిందికి దించిన మార్గం మూసుకు పోయి వేడివాయువులు బయటికి వెళ్ళు మార్గ వైశాల్యం తగ్గును.ఈ విధంగా డాంపరు ప్లేట్ ఫర్నేసు నుండి బయటికి పయనించు వేడి గాలుల పరిమాణాన్ని, వేగాన్ని కావాల్సిన విధంగా నియంత్రణలో ఉంచును. అంతే కాకుండా ఫర్నేసు లోపలిభాగంలో ఫైరుడోరు వైపు ఫర్నేసులో సూపర్ హీటరు వుండును.ఈ సూపరు హీటరు హైయిర్ పిన్ ట్యూబులను కల్గి వుండును. స్టీము డ్రమ్ము నుండి, స్టీము జమ అగు డ్రమ్ముభాగం నుండి సూపర్ హీటరుకు ట్యూబులు కలుపబడి వుండును. సూపర్ హీటరులో స్టీముఉష్ణోగ్రత మరింత పెరిగి పొడిగా అగును.పైనున్న మూడు స్టీము డ్రమ్ముల్లో మధ్య డ్రమ్ములో పైభాగాన మొత్తం స్టీము జమ అగును.మధ్య డ్రమ్ము పైన ప్రధాన స్టీము నియంత్రణ వాల్వు, సేఫ్టి వాల్వు తదితరాలు బించబడి వుండును. బ్లో ఆఫ్ కనెక్షను మడ్ డ్రమ్ము యొక్క అడుగు భాగాన వుండును. ఈ బ్లోఆఫ్ కనెక్షను పైపు వెనుకనున్న ఫర్నేసు గుండా బయటికి వుండును. దీనికి ఒక రాక్ అండ్ పినియన్ వాల్వు వుండును. మడ్ డ్రమ్ములో వాటరులో TDS (టోటల్ డిసాల్వుడ్ సాలిడ్స్;నీటిలో కరిగి వున్న మొత్తం ఘన పదార్థాలు ) వుండ వలసిన పరిమితి మించిన ఈ బ్లోఆఫ్ వాల్వు ద్వారా కొంత బాయిలరు నీటిని బయటకువదులుతారు.
బాయిలరు డ్రమ్ముల్లో నీటి ప్రసరణ
స్టెర్లింగు బాయిలరులో నీరు సహజ ప్రసరణ పద్ధతిలో సర్కులేట్ అగును.ఫీడ్ వాటరు పైనున్న మూడు డ్రమ్ము లలో కడపట/తుదిలో నున్న స్టీము డ్రమ్ముకు వెళ్ళును.అక్కడి నుండి లోవరు/మడ్ డ్రమ్ముకు వెళ్ళును.అక్కడ నుండి ఫర్నేసు ముందున్న వరుసట్యూబుల గుండా మొదటి డ్రమ్ముకు వెళ్ళును.ఇలా మొదటి డ్రమ్ముకు వెళ్ళునపుడు బాగా వెడెక్కి స్టీము ఏర్పడును.ఇలా ఏర్పడిన స్టీము మొదటి డ్రమ్ము చేరి నీటి నుండి వేరు పడి, రెండు డ్రమ్ముల పైనున్న స్టీము ఇక్వలైజెసను/క్రాస్ ట్యూబుల ద్వారా మధ్యనున్న డ్రమ్ము పైభాగంలోకి, వెళ్ళి మధ్య డ్రమ్ములో స్టీము జమ అగును. అక్కడి నుండి ప్రధాన స్టీము ట్యూబు ద్వారా సూపరు హీటరుకు వెళ్ళును.
మొదటి డ్రమ్ములోని వేడినీరు డ్రమ్ము అడుగునున్న ట్యూబుల ద్వారా మధ్య డ్రమ్ముకు చేరి, ఆ డ్రమ్ము అడుగుభాగం లోని ట్యూబుల ద్వారా లోవరు డ్రమ్ముకు వెళ్లి, అక్కడి నుండి మళ్ళి ముందు వరుసలో వున్న ట్యూబుల ద్వారా పయనించి స్టీముగా మారి మొదటి డ్రమ్ముకు వెళ్ళును.ఇలా నీరు డ్రమ్ములలో ప్రసరణ చెందును. చివరి డ్రమ్ములో ఏర్పడిన స్టీము కూడా క్రాస్ ట్యూబుల ద్వారా మధ్యలో వున్న డ్రమ్ము చేరును.చివర వున్న డ్రమ్ములో ఫీడ్ వాటరు సప్లై ఉండును. అంతేకాదు నీరు స్టీముగా మారిన క్రమంలో నీటిలోని TDS పరిమాణం పెరిగి అది చివరి డ్రమ్ములో జమ అయ్యి అక్కడి నుండి మడ్ డ్రమ్ముకు చేరును.అక్కడి నుండి బ్లోఅఫ్ ద్వారా బాగా చిక్క బడిన నీటిని బయటకు వదిలెదరు.
మూలాలు/ఆధారాలు
వర్గం:యంత్రాలు వర్గం:బాయిలర్లు వర్గం:వాటరు ట్యూబు బాయిలర్లు
కందుల
కందుల తెలుగువారిలో కొందరి ఇంటి పేరు.
కందుల పేరుతో కొన్ని గ్రామాలు:
ఆహార సంస్కరణ
ఆహార సంస్కరణ అనగా ఆహార ముడి పదార్ధములను సేకరించి వాటిని వాటినుండి వివిధ వుత్పత్తులను తయారుచేయటం. ఇక్కడ ముడి పదార్థములనగా పండిన పంట, పచ్చి మాంసము మున్నగునవి. right|thumb|ఛీజ్ వుత్పత్తి
చరిత్ర
పూర్వ కాలం నుండి అహారాన్ని భద్రపరుచుటకు రకరకాల పద్ధతులను వాడుతున్నారు. ఉప్పుతో భద్రపరుచుట, రోస్టింగ్, స్టీమింగ్, ఓవెర్ బేకింగ్, స్మోకింగ్ మొదలగునవి.
లాభాలు
ఆహార సంస్కరణ వలన పలు లాభాలున్నాయి. చెడు పదార్ధములను తీసివేయుట, మార్కెటింగ్, దూరుపు ప్రదేశాలకు పంపించుట సులువు అగును. ప్రస్తుత కాలములో భార్యభర్తలు ఇద్దరు పనిచేయడం మూలంగా వంట వండుకొని తినుటకు సమయము ఉండకపోవచ్చును. వీటి ద్వారా చాలా సమయము ఆదా అగును.
నేటి ఆహార సంస్కరణ ప్రామాణికాలు
ఖర్చు : ఉత్పత్తిదారుడికి ఎక్కువ మొత్తంలో తయారు చేయడం వలన ఖర్చు తగ్గును. వినియోగదారుడుకి కూడా ఖర్చు తగ్గును. ఆరోగ్యము :
ఈ పద్ధతిలో కొవ్వుని తగ్గిస్తారు.
శుభ్రత :
మంచి ప్రామాణికాలను వాడుతారు.
విద్య
కేంద్ర ఆహర సాంకేతిక పరిశోధన సంస్థ ఆధ్వర్యంలో వివిధ స్వల్పకాలిక కోర్సులు, దీర్ఘ కాలిక కోర్సులు నిర్వహించబడుతున్నాయి.
వనరులు
వర్గం:ఆహార సంస్కరణ వర్గం:ఉపాధి
Lebensmittelindustrie
నారాయణ గౌడ
డా.కలిగొనహళ్లి చిక్కేగౌడ నారాయణ గౌడ  కర్ణాటక రాష్ట్రానికి చెందిన రాజకీయ నాయకుడు. ఆయన మూడుసార్లు కృష్ణరాజ్‌పేట శాసనసభ నియోజకవర్గం నుండి ఎమ్మెల్యేగా గెలిచి,  ప్రస్తుతం బసవరాజు బొమ్మై మంత్రివర్గంలో పట్టుపరిశ్రమ, యువత సాధికారత, క్రీడల శాఖ మంత్రిగా పని చేశాడు. ఆయన 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి  చేతిలో ఓడిపోయాడు.
మూలాలు
వర్గం:కర్ణాటక రాజకీయ నాయకులు వర్గం:కర్ణాటక వ్యక్తులు వర్గం:1966 జననాలు వర్గం:భారతీయ జనతా పార్టీ రాజకీయ నాయకులు
ఆంధ్రప్రదేశ్ శాసనసభ సభ్యుల జాబితా (1985)
1985 లో జరిగిన సార్వత్రిక ఎన్నికలలో గెలుపొందిన ఆంధ్ర ప్రదేశ్ శాసనసభ సభ్యుల జాబితా దిగువనీయబడినది.
మూలాలు
వర్గం:ఆంధ్రప్రదేశ్ రాజకీయాలు వర్గం:జాబితాలు వర్గం:ఆంధ్రప్రదేశ్ శాసన సభ్యులు
జగన్మోహిని (1978 సినిమా)
ఇది చాలా గొప్ప చిత్రం అప్పట్లో విఠలాచార్య వారు అద్భుతంగా తెరకెక్కించారు
జానపద బ్రహ్మగా ప్రసిద్ధుడైన బి.విఠలాచార్య ఈ సినిమాను తన స్వంత బ్యానర్‌పై నరసింహ రాజు కథానాయకుడిగా నిర్మించాడు. అప్పటికి కొంతకాలంగా జానపద చిత్రాలు అసలు విడుదల కాలేదు. అందునా నరసింహరాజుకు హీరో ఇమేజి లేదు. కాని ఈ సినిమా మంచి విజయం సాధించింది.
కథాంశం
ఈ సినిమా కథ పాతివ్రత్యం, అద్భుత శక్తులు, దేవతలు, దయ్యాలు, భక్తి అనే ఇతివృత్తాల చుట్టూ తిరుగుతుంది. ఒకపల్లెటూరి అందగాడిని ఒక కామపిశాచి ఆశించి తన వలలోవేసుకొంటుంది. పతివ్రతా శిరోమణి అయిన అతని భార్య తను నమ్మిన దైవాన్ని కొలిచి తన భర్తను మళ్ళీ తనవాడిగా చేసుకొంటుంది. సినిమాలో ఒక కోతి, ఒక పాము చాలా ముఖ్యమైన పాత్రలు వహించాయి.
బయటి లింకులు
వర్గం:తెలుగు జానపద చిత్రాలు వర్గం:సావిత్రి నటించిన సినిమాలు వర్గం:ముక్కామల నటించిన సినిమాలు వర్గం:ధూళిపాళ నటించిన చిత్రాలు వర్గం:ప్రభ నటించిన సినిమాలు వర్గం:జయమాలిని నటించిన సినిమాలు
రజిత
రజిత ఒక సినీ సహాయ నటి. తెలుగులోనే కాక ఒరియా, తమిళం, కన్నడ, మలయాళ భాషల్లో 300 పైగా సినిమాల్లో నటించింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది.
వ్యక్తిగత వివరాలు
ఆమె తల్లిదండ్రులు మల్లెల రామారావు, విజయలక్ష్మి. వారి స్వస్థలం తూర్పు గోదావరి జిల్లా, కొల్ల. తండ్రి రజిత చిన్నతనంలో ఉండగానే చనిపోయారు. తల్లే ఆమెను శ్రద్ధగా చదివించింది. ఆమె బాగా చదువుకుని డాక్టరు కావాలని అనుకునేది. రజితకు ఇద్దరు అక్కలు ఉన్నారు. పదో తరగతి దాకా కాకినాడలో చదివింది. ఇంటర్మీడియట్ చెన్నై లో చదివింది. రజిత పుస్తకాలు బాగా చదువుతుంది. సహాయ నటీమణులు కృష్ణవేణి, రాగిణి ఆమెకు పినతల్లులు అవుతారు. వారు ఆ రంగంలోనే ఉన్నా ఆమెకు నటనపై అంతగా ఆసక్తి ఉండేది కాదు. రజిత పెళ్ళి చేసుకోలేదు. తల్లితో కలిసి ఉంటున్నారు.
కెరీర్
1987లో కె. రాఘవేంద్రరావు దర్శకత్వంలో వచ్చిన అగ్నిపుత్రుడు ఆమె మొదటి సినిమా. తొమ్మిదో తరగతి చదువుతున్నప్పుడే చెన్నైలో ఉన్న పిన్నమ్మ కృష్ణవేణి దగ్గరికి వెళ్ళింది. ఆమెతో కలిసి నాగార్జున హీరోగా అగ్నిపుత్రుడు సినిమా చిత్రీకరణ జరుగుతోంది. ఆమెను చూసిన పరుచూరి గోపాలకృష్ణ ఆమెను చూసి ఆమెను రాఘవేంద్రరావుకు పరిచయం చేశాడు. ఆయన ఆమెను ఆ సినిమాలో నాగేశ్వరరావు కూతురుగా నటించమన్నారు. సినిమాల మీద ఆసక్తిలేక మొదట్లో వద్దని చెప్పినా వారు నచ్చచెప్పటంతో అందుకు అంగీకరించింది. తరువాత ఆమెకు వరుసగా ఆమెకు అవకాశాలు వచ్చాయి. ఆ సినిమాల్లో నటించిన తర్వాత మళ్లీ కాకినాడకు వచ్చి పదో తరగతి పూర్తి చేసింది. మళ్ళీ ఇంటర్మీడియట్ కోసం చెన్నై వెళ్ళినపుడు చదువుకుంటూనే సినిమాల్లో నటించేది.
సాహసం చేయరా ఢింబకా, వివాహ భోజనంబు, చినరాయుడు లాంటి సినిమాల్లో నటించింది. తమిళం, కన్నడ భాషల్లో కథానాయికగా కూడా నటించింది. 1995 నుంచి నటన వైపు పూర్తి స్థాయిలో దృష్టి పెట్టింది. 1998 లో పెళ్ళికానుక సినిమాలో ఉత్తమ హాస్యనటిగా రాష్ట్ర ప్రభుత్వ పురస్కారం అందుకుంది. తమిళం, కన్నడ సినిమాల్లో కథానాయికగా నటించింది.
మూలాలు
వర్గం:తెలుగు సినిమా నటీమణులు వర్గం:తెలుగు సినిమా హాస్యనటులు వర్గం:నంది ఉత్తమ హాస్యనటీమణులు వర్గం:1972 జననాలు
మహోబా
మహోబా ఉత్తర ప్రదేశ్ లో బుందేల్ఖండ్ ప్రాంతం లోని పట్టణం. 9 వ శతాబ్దంలో ప్రతీహార శైలిలో నిర్మించిన గ్రానైట్ సూర్య దేవాలయానికి ఇది ప్రసిద్ధి. గోఖర్ కొండపై ఉన్న రాతిలో చెక్కిన 24 జైన తీర్థంకరుల చిత్రాలకు కూడా ఇది ప్రసిద్ధి చెందింది. ఇది మహోబా జిల్లా ముఖ్య పట్టణం. మహోబా ఖజురహో, లవకుశనగర్, కుల్‌పహార్, చర్ఖారీ, కాలింజర్, ఓర్చా, ఝాన్సీ వంటి చారిత్రిక పట్టణాలకు దగ్గరలో ఉంది. ఈ పట్టణం నుండి ఇతర ప్రాంతాలకు రైలు, రోడ్డు మార్గాలున్నాయి.
జనాభా
2011 నాటి భారత జనాభా లెక్కల ప్రకారం, మహోబా జనాభా 95,216. మహోబా సగటు అక్షరాస్యత 74.91%. ఇది రాష్ట్ర సగటు 67.68% కంటే ఎక్కువ. పురుషుల అక్షరాస్యత 82.03%, మహిళా అక్షరాస్యత 66.88%, జనాభాలో 12.68% మంది ఆరేళ్ళ లోపు పిల్లలు.
మహోబాలో మొత్తం జనాభాలో షెడ్యూల్ కులాల జనాభా 14.93%, షెడ్యూల్ తెగల జనాభా 0.42% ఉన్నాయి. జనాభా లెక్కల ప్రకారం మొత్తం జనాభాలో 75.21% హిందువులు, 23.64% ముస్లింలు.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
నాయుడు
నాయుడు/నాయడు/నాయకుడు అనేది బలిజ, గవర , గొల్ల , యాదవ , కమ్మ, కాపు , తెలగ , తూర్పుకాపు/గాజుల కాపు , వెలమ ,కొప్పుల వెలమ  మొదలైన అనేక దక్షిణ భారత తెలుగు సామాజిక వర్గాల వారు ఉపయోగించే పేరు.
ప్రముఖ వ్యక్తులు
నాయుడు పేరును కలిగి ఉన్న ప్రముఖ వ్యక్తుల జాబితా
కోసంగిపురం (పలాస పురపాలక సంఘం)
కోసంగిపురం (పలాస మ్యునిసిపాలిటీ) శ్రీకాకుళం జిల్లా పలాస మండల కేంద్రంలో పలాస మ్యునిసిపాలిటీ పరిథిలోని గ్రామం.
నాయుడు
ప్రముఖ వ్యక్తులు
• పి.జి.వి.ఆర్ నాయుడు,పశ్చిమ విశాఖపట్నం శాసనసభ నియోజకవర్గం సభ్యులు,ప్రభుత్వ విప్,ఆంధ్ర ప్రదేశ్ మాజీ స్పోర్ట్స్ అథారిటీ డైరెక్టర్,ఆంధ్ర ప్రదేశ్ ఒలింపిక్స్ అసోసియేషన్ మాజీ అధ్యక్షుడు.
కోసంగిపురం (పలాస పురపాలక సంఘం)
చరిత్ర
ఇది పలాస మండలంలో సుమారు 70 ఇళ్ళు గల ఒక చిన్న గ్రామం. ఈవూరు చరిత్ర చాలా పెద్దది.. 1950 ను౦డి 1970 ల మధ్య కాలంలో పలాస మండలంలో గల గ్రామాలలో అతి పెద్ద దనవంతులు గల ఊరు. ఈ ఊరికి ఇద్దరు అన్నదమ్ములు నాయుడులుగా ఉ౦డేవారు.వారిలో పెద్ద నాయుడు పలాస మ౦డలానికే నాయుడుగా వ్యవహరించేవాడు.ఈ ఊరిలో మొత్తము 3 కులాలు ఉన్నాయి. వాటిలో కాళింగ కులానికి చెందిన వారు 95% కాగా, 3 % రజకులు, 2% దండాసి కులానికి చెందినవారు ఉన్నారు. ప్రస్తుతం ఈవూరిలో పోలీసులు, లాయర్లు, టీచర్లు, కాంట్రాక్టర్లు, వ్యాపారస్తులు, క్రేన్ ఆపరేటరులు, సాఫ్టవేర్ ఇలా పెద్ద పెద్ద పొజిషన్లలో, ఫారిన్స్ లో ఉద్యోగస్తులు చాలామంది ఉన్నారు.
కె.ఎల్. వనజ
'''కె.ఎల్. వనజ''' ప్రముఖ రంగస్థల సినిమా నటి.
జననం
గుంటూరు జిల్లా తెనాలి లో జన్మించారు. ప్రస్తుతం వీరు గుంటూరులో ఉంటున్నారు.
రంగస్థల ప్రస్థానం
వనజ చిన్నతనంలో తన ఊర్లోకి వచ్చిన నాటకాలను చూస్తూ పెరిగారు. అలా తనకు కూడా నాటకాలపై ఆసక్తి కలిగింది. 15 సంవత్సరాల వయసులోనే అయితానగర్ ఠాగూర్ కళాసమితి వారి ధనికలోకం నాటికలో చిట్టి అనే పాత్ర ద్వారా రంగస్థల ప్రవేశం చేశారు. ఆ తరువాత జనతా వారి ఎవరిదీతప్పు నాటకంలో చిన్న హీరోయిన్ పాత్ర ధరించారు. కాకినాడ, గూడూరు, సత్తెనపల్లి, అనంతపురం, నెల్లూరు లలో జరిగిన దాదాపు అన్ని పరిషత్తులలో ఉత్తమనటి బహుమతులు అందుకున్నారు. 1972లో ఢిల్లీలో జరిగిన బహుభాషా నాటకోత్సవంలో భయం (తెలుగు నాటకం) కు అప్పటి ప్రధాని శ్రీమతి ఇందిరాగాంధీ చేతులమీదుగా జాతీయ స్థాయిలో బహుమతిని అందుకున్నారు. 1997, జనవరి 27న నన్నపనేని వెంకట్రావ్ 17వ వర్ధంతి సందర్భంగా వనజని సన్మానం చేయడం జరిగింది.
సినిమారంగం
1971లో సినిమాల్లో నటించడంకోసం మద్రాస్ వెళ్లారు. అక్కడ 10 సంవత్సరాలు ఉండి, మళ్లీ నాటకరంగానికి వచ్చారు.
మూలాలు
వర్గం:తెలుగు రంగస్థల కళాకారులు వర్గం:తెలుగు రంగస్థల నటీమణులు వర్గం:తెలుగు సినిమా నటీమణులు వర్గం:మూలాల అందజేత ప్రాజెక్టు వర్గం:గుంటూరు జిల్లా రంగస్థల నటీమణులు
బి. సి. నగేష్
'''బి. సి. నగేష్''' కర్ణాటక రాష్ట్రానికి చెందిన రాజకీయ నాయకుడు. ఆయన రెండుసార్లు టిప్టూర్    అసెంబ్లీ నియోజకవగం నుండి ఎమ్మెల్యేగా గెలిచి,  ప్రస్తుతం బసవరాజు బొమ్మై మంత్రివర్గంలో ప్రాథమిక, సెకండరీ విద్య శాఖల మంత్రిగా భాద్యతలు నిర్వహిస్తున్నాడు..
రాజకీయ జీవితం
బి. సి. నగేష్ భారతీయ జనతా పార్టీ ద్వారా రాజకీయాల్లోకి వచ్చి 2008లో జరిగిన అసెంబ్లీ ఎన్నికల్లో పోటీ చేసి తొలిసారి ఎమ్మెల్యేగా గెలిచి శాసనసభ్యుడిగా అసెంబ్లీలోకి అడుగుపెట్టాడు. ఆయన 2013లో అసెంబ్లీ ఎన్నికల్లో ఓడిపోయాడు. బి. సి. నగేష్ 2018లో జరిగిన అసెంబ్లీ ఎన్నికల్లో బీజేపీ తరపున ఎమ్మెల్యేగా గెలిచి  2021 ఆగష్టు 4 నుండి  బసవరాజు బొమ్మై మంత్రివర్గంలో ప్రాథమిక, సెకండరీ విద్య శాఖల మంత్రిగా భాద్యతలు చేపట్టాడు.
మూలాలు
వర్గం:కర్ణాటక రాజకీయ నాయకులు వర్గం:కర్ణాటక వ్యక్తులు వర్గం:1951 జననాలు వర్గం:భారతీయ జనతా పార్టీ రాజకీయ నాయకులు
ఊతియూర్
ఉతియూర్ ( ஊதியூர் Uthiyur) దక్షిణ భారతదేశంలోని తమిళనాడు రాష్ట్రంలోని తిరుప్పూర్ జిల్లాలోని కాంగేయం తాలూకాలోని ఒక చిన్న పట్టణం. ఉథియూర్ (తమిళం: ఊథియూర్, రొమానైజ్డ్: Ūతియార్) దక్షిణ భారతదేశంలోని తమిళనాడు రాష్ట్రంలోని తిరుప్పూర్ జిల్లాలోని కాంగేయం తాలూకాలోని ఒక చిన్న పట్టణం. పొనుతి కొండల దిగువ భాగంలో ఉన్న ఈ పట్టణం వేలాయుధస్వామి దేవాలయం మరియు కొంగున సీతార్ నివాసానికి పర్యాటక ఆకర్షణగా పనిచేస్తుంది. కొంగు నాడులోని ప్రసిద్ధ మురుగన్ దేవాలయాలలో ఇది ఒకటి. ఈ పట్టణం ఈరోడ్ మరియు పళనిని కలిపే రాష్ట్ర రహదారి 83A (Tamil Nadu) లో ఉంది. ఇది కాంగేయం నుండి 14 కి.మీ, ధారాపురం నుండి 18 కిమీ, వెల్లకోయిల్ నుండి 24 కిమీ, జిల్లా ప్రధాన కార్యాలయం తిరుప్పూర్ నుండి 38 కిమీ మరియు ఈరోడ్ నుండి 60 కిమీ దూరంలో ఉంది. Please translate from english .
మూలాలు
వర్గం:తమిళనాడు
భారత్ బయోటెక్
భారత్‌ బయోటెక్‌ హైదరాబాద్ ప్రధాన కేంద్రంగా పనిచేస్తున్న వ్యాక్సీన్‌ తయారీ సంస్థ. కరోనా వైరస్‌ను కట్టడి చేసే టీకా "కోవాగ్జిన్"ను భారత్‌ బయోటెక్‌ తయారు చేసింది. జీనోమ్ వ్యాలీ లో కూడా తన కార్యకలాపాలును ప్రారంభించింది.
కొవాగ్జిన్
కరోనా నియంత్రణలో భాగంగా కొవిడ్ వ్యాక్సిన్ ను ఇండియన్ కౌన్సిల్ ఆఫ్ మెడికల్ రీసెర్చ్ (ఐసీఎంఆర్), నేషనల్‌ ఇనిస్టిట్యూట్‌ ఆఫ్‌ వైరాలజీ సహకారంతో "కొవాగ్జిన్" టీకాను భారత్‌ బయోటెక్‌ కంపెనీ అభివృద్ధి చేసింది. కొవాగ్జిన్‌ పూర్తి స్వదేశీ పరిజ్ఞానంతో రూపొందించిన టీకా. భారత్ బయోటెక్ రూపొందించిన ఈ టీకాను అత్యవసర వినియోగం కింద వినియోగించవచ్చు అంటూ కేంద్ర వైద్యఆరోగ్యశాఖ గ్రీన్ సిగ్నల్ ఇచ్చింది. వైరల్ ప్రోటీన్లను తట్టుకునేలా కొవాగ్జిన్ రూపొందించామని సంస్థ తెలిపింది.
మూడోదశ క్లినికల్ ట్రయల్స్ లో 25,800 మందిపై కొవాగ్జిన్ టీకా క్లినికల్ ట్రయల్స్ నిర్వహించగా, ఫలితాల్లో కొవాగ్జిన్ 81శాతం సమర్థవంతంగా పనిచేసినట్టు భారత్ బయోటెక్ సంస్థ తెలిపింది. భారత్‌ బయోటెక్‌ అభివృద్ధి చేసిన కొవాగ్జిన్‌ సమర్థవంతంగా పనిచేస్తోందని ఇండియన్‌ కౌన్సిల్‌ ఆఫ్ మెడికర్‌ రీసెర్చి (ఐసీఎంఆర్‌) ప్రకటించింది.
భారత్‌ బయోటెక్‌ కరోనా నియంత్రణ టీకా 'కోవాగ్జిన్‌' ధరలను ప్రకటించింది. రాష్ట్ర ప్రభుత్వాలకు అందించే టీకాకు ఒక్కో డోసు ధర రూ 600లు కాగా.. ప్రైవేటు ఆస్పత్రులకు సరఫరా చేసే వ్యాక్సీన్‌ ధరను రూ.1200లుగా నిర్ణయించింది. భారత్ బయోటెక్ తన COVID-19 వ్యాక్సిన్ కోవాక్సిన్ యొక్క జీవితకాలం పొడిగించాలని డ్రగ్స్ కంట్రోలర్ జనరల్ ఆఫ్ ఇండియా (DCGI) కు లేఖ రాసినట్లు తెలిసింది. వాస్తవానికి టీకా నిల్వ దశ ( expiry date ) 2-8 డిగ్రీల సెల్సియస్ వద్ద నిల్వ చేసినప్పుడు ఆరు నెలలుగా నిర్ణయించబడింది. అయితే ఇప్పుడు, 2-8 డిగ్రీల సెల్సియస్ వద్ద నిల్వ చేసినప్పుడు ఆరు నెలల నుండి 24 నెలల వరకు నిల్వ దశ పొడిగించాలని భారత్‌ బయోటెక్ దరఖాస్తు చేసుకున్నారని, పొడిగింపుకు సమర్థతతో పాటు, నిజ-సమయ స్థిరత్వ డేటాతో సహా డ్రగ్స్ కంట్రోలర్ జనరల్ ఆఫ్ ఇండియా (DCGI) కు లేఖ రాసినట్లు పిటిఐ సంస్థ పేర్కొన్నది.
వ్యాక్సిన్ సమర్థత
భారత్ బయోటెక్ 3 వ దశ ట్రయల్స్ నుంచి రెండవ తాత్కాలిక ఫలితాలను బుధవారం ప్రకటించింది. కోవిడ్ -19 వ్యాధికి వ్యతిరేకంగా కోవాక్సిన్ 78 శాతం వ్యాక్సిన్ సామర్థ్యాన్ని, తీవ్రమైన కోవిడ్ -19 వ్యాధికి వ్యతిరేకంగా 100% సామర్థ్యాన్ని ఆసుపత్రిలో తగ్గించడంపై ప్రభావం చూపిందని భారత్ బయోటెక్- ఐసిఎంఆర్ తెలిపింది.కోవిడ్ -19 87% కంటే ఎక్కువ రోగలక్షణ ఉన్న కేసులను సేకరించి మధ్యంతర విశ్లేషణను ప్రకటించారు. ఇటీవలి కేసుల పెరుగుదల కారణంగా, 127 కోవిడ్ -19 లక్షణ కేసులు నమోదయ్యాయి, ఫలితంగా టీకా సామర్థ్యం 78% తేలికపాటి, మితమైన, తీవ్రమైన కోవిడ్ -19 వ్యాధికి వ్యతిరేకంగా అంచనా వేసినట్లు కంపెనీ తెలిపింది. తీవ్రమైన కోవిడ్ -19 వ్యాధికి వ్యతిరేకంగా సమర్థత 100%, ఆసుపత్రిలో తగ్గింపుపై ప్రభావం. అసిప్టోమాటిక్ కోవిడ్ -19 సంక్రమణకు వ్యతిరేకంగా సమర్థత 70%, ఇది కోవాక్సిన్ వ్యాక్సిన్ తీసుకున్న వారిలో చూపిందని పేర్కొన్నారు. కోవాక్సిన్ వ్యాక్సిన్ వాణిజ్య ఉత్పత్తి కోసం కేంద్రం భారత్ బయోటెక్‌కు రూ .1,500 కోట్లు ఇచ్చింది.
ముకునా
ముకునా (లాటిన్ Mucuna) పుష్పించే మొక్కలలో ఫాబేసి కుటుంబానికి చెందిన ప్రజాతి.
జాతులు
వర్గం:ఫాబేసి
థ్యాంక్ యూ బ్ర‌ద‌ర్
థ్యాంక్ యూ బ్ర‌ద‌ర్ 2021లో విడుదల కానున్న తెలుగు సినిమా. జస్ట్ ఆర్డినరీ ఎంటర్‌టైన్‌మెంట్స్ పతాకంపై మాగుంట శ‌ర‌త్‌చంద్రా రెడ్డి, తార‌క్‌నాథ్ బొమ్మిరెడ్డి నిర్మాతలుగా, అనసూయ భరధ్వాజ్, అశ్విన్ విరాజ్ ముఖ్యపాత్రల్లో నటిస్తున్న ఈ చిత్రానికి రమేష్‌ రాపర్తి దర్శకత్వం వహించాడు. ఈ చిత్ర ట్రైలర్‌ను 2021 జనవరి 26న సినీ నటుడు వెంకటేష్‌ విడుదల చేశారు. ఈ చిత్రం 2021, ఏప్రిల్ 30న థియేటర్లలో విడుదల కావాల్సి ఉండగా కరోనా కారణంగా నెలకొన్న పరిస్థితుల దృష్ట్యా 2021, మే 7న ఆహా ఓటీటీలో విడుదలైంది.
కథ
అభి (విరాజ్ అశ్విన్) బాధ్యతలు లేకుండా అల్లరి చిల్లరిగా తిరిగే కుర్రాడు. ప్రియ (అనసూయ భరద్వాజ్) భర్త సూర్య (ఆదర్శ్) ఫ్యాక్టరీలో జరిగిన ప్రమాదంలో మరణిస్తాడు. భర్త మరణంతో అభి తల్లి భాను (అర్చనా అనంత్), డాక్టర్ ప్రేమ్ (అనీష్‌ కురువిల్లా) ను వివాహం చేసుకుంటుంది. అది అభికి నచ్చదు. దాంతో తల్లితో ఎడముఖం పెడముఖంగా ఉంటాడు. ఫెండ్స్ తో తాగి తందనాలు ఆడటం, నచ్చిన అమ్మాయితో గడిపేయడం అతని అలవాటుగా మారిపోతుంది. అతనికి సమీర (మోనికా రెడ్డి) అనే ప్రియురాలు ఉంటుంది. విపరీతమైన యాటిట్యూడ్ ప్రదర్శించే అభిని ఎలా దారికి తీసుకురావాలో అతని తల్లికి అర్థం కాకుండా ఉంటుంది. అలాంటి పరిస్థితుల్లో ప్రెగ్నెంట్ లేడీతో కలిసి అభి అనుకోకుండా ఓ లిఫ్ట్ లో ఇరుక్కుపోతాడు. అది కాస్త చెడిపోయి మధ్యలో ఆగిపోతుంది. అలాంటి అభి.. కష్టాల్లో ఉన్న ప్రియకు ఎలా సాయం చేశాడు?.. అసలు ఈ ఇద్దరూ కలవాల్సిన పరిస్థితి ఎందుకు వచ్చింది? లిఫ్ట్‌లో ఇరుకున్న ప్రియ, అభిలు ఎలా బయటపడ్డారు? అన్నదే సినిమా కథ.
మూలాలు
వర్గం:2021 తెలుగు సినిమాలు వర్గం:తెలుగు థ్రిల్లర్ సినిమాలు
దాల
భౌగోళికం, జనాభా
Dala (184) అన్నది అమృత్‌సర్ జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 260 ఇళ్లతో మొత్తం 1503 జనాభాతో 355 హెక్టార్లలో విస్తరించి ఉంది. సమీప పట్టణమైన Raja sansi అన్నది 25 కి.మీ. దూరంలో ఉంది. గ్రామంలో మగవారి సంఖ్య 807, ఆడవారి సంఖ్య 696గా ఉంది. షెడ్యూల్డ్ కులాల సంఖ్య 362 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37207.
విద్యా సౌకర్యాలు
సమీపబాలబడులు (Bachiwind) గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Odhar) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Odhar) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Sarangra) గ్రామానికి 5 నుంచి 10 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 నుంచి 10 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో లేదు.సమీపటెలిఫోన్లు (లాండ్ లైన్లు) గ్రామానికి 5 నుంచి 10 కిలోమీటర్ల లోపే ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 నుంచి 10 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారిగ్రామానికి 5 నుంచి 10 కిలోమీటర్ల లోపే ఉంది.. గ్రామం రాష్ట్ర హైవేతో అనుసంధానమై ఉంది. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 నుంచి 10 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 నుంచి 10 కిలోమీటర్ల లోపే ఉంది. వ్యవసాయ ఋణ సంఘంగ్రామంలో లేదు.సమీపవ్యవసాయ ఋణ సంఘంగ్రామానికి 5 కిలోమీటర్ల లోపే ఉంది. స్వయం సహాయక బృందంగ్రామంలో లేదు.సమీపస్వయం సహాయక బృందంగ్రామానికి 5 కిలోమీటర్ల లోపే ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంతగ్రామానికి 5 నుంచి 10 కిలోమీటర్ల లోపే ఉంది. వ్యవసాయ మార్కెటింగ్ సొసైటీగ్రామంలో లేదు.సమీపవ్యవసాయ మార్కెటింగ్ సొసైటీగ్రామానికి 5 నుంచి 10 కిలోమీటర్ల లోపే ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 5 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయం గ్రామానికి 10 కిలోమీటర్ల కన్నా దూరంలో ఉంది పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూం గ్రామానికి 10 కిలోమీటర్ల కన్నా దూరంలో ఉంది వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.
విద్యుత్తు
12 గంటల పాటు (రోజుకు) గృహావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 13 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 8 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 10 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 0 గంటల పాటు (రోజుకు) వ్యవసాయావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది. 14 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరాగ్రామంలో ఉంది. 16 గంటల పాటు (రోజుకు) అందరు వినియోగదారులకూ చలికాలం (అక్టోబరు-మార్చి) లో విద్యుత్ సరఫరాగ్రామంలో ఉంది.
భూమి వినియోగం
Dala (184) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
మూలాలు
వర్గం:అమృత్ సర్ జిల్లా గ్రామాలు
ఆకాశాన సూర్యుడుండడు సంధ్యవేళకి (పాట)
ఆకాశంలో సూర్యుడుండడు సంధ్యవేళకి పాట 1992లో విడుదలైన సుందరకాండ చిత్రంలోని పాట. ఈ పాట రాసినందుకు వేటూరి సుందరరామమూర్తి కి రాష్ట్రస్థాయిలో ఉత్తమ గీత రచయితగా నంది బహుమతి వచ్చింది. ఎం. ఎం. కీరవాణి సంగీతం అందించిన ఈ పాటను ఎస్.పి.బాలసుబ్రహ్మణ్యం పాడాడు.
పాట నేపథ్యం
కథానాయకుడు దగ్గర విద్య నేర్చుకున్న అమ్మాయి చనిపోయనపుడు, మరణం గురించి కథానాయకుడు పాడే సందర్భం.
పాటలోని సాహిత్యం
పల్లవి: ఆకాశాన సూర్యుడుండడు సంధ్య వేళకే చందమామకి రూపముండదు తెల్లవారితే ఈ మజిలీ మూడు నాళ్ళే ఈ జీవయాత్రలో ఒక పూటలొనె రాలు పూవులెన్నో నవ్వవే నవమల్లికా ఆశలే అందాలుగా ఎదలోతుల్లో ఒక ముల్లున్నా వికసించాలె ఇక రోజాలా కన్నీటి మీద నావసాగనేల IIనవ్వవేII
గారపాడు (ఉంగుటూరు)
గారపాడు కృష్ణా జిల్లా, ఉంగుటూరు మండలంలోని గ్రామం. ఇది మండల కేంద్రమైన ఉంగుటూరు నుండి 5 కి. మీ. దూరం లోను, సమీప పట్టణమైన గుడివాడ నుండి 22 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 273 ఇళ్లతో, 934 జనాభాతో 335 హెక్టార్లలో విస్తరించి ఉంది. గ్రామంలో మగవారి సంఖ్య 467, ఆడవారి సంఖ్య 467. షెడ్యూల్డ్ కులాల సంఖ్య 566 కాగా షెడ్యూల్డ్ తెగల సంఖ్య 14. గ్రామం యొక్క జనగణన లొకేషన్ కోడ్ 589255 .సముద్రమట్టానికి 25 మీ.ఎత్తులో ఉంది.
సమీప గ్రామాలు
గుడివాడ, హనుమాన్ జంక్షన్, విజయవాడ, ఏలూరు
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు ఉంగుటూరులో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గన్నవరంలోను, ఇంజనీరింగ్ కళాశాల విజయవాడలోనూ ఉన్నాయి. సమీప వైద్య కళాశాల, మేనేజిమెంటు కళాశాల విజయవాడలోను, పాలీటెక్నిక్ గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల గుడివాడలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విజయవాడలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్, ఆటో సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది. ఇందుపల్లి, వెంట్రప్రగడ నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 31 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 967. ఇందులో పురుషుల సంఖ్య 459, స్త్రీల సంఖ్య 508, గ్రామంలో నివాసగృహాలు 270 ఉన్నాయి. గ్రామ విస్తీర్ణం 335 హెక్టారులు.
భూమి వినియోగం
గారపాడులో భూ వినియోగం కింది విధంగా ఉంది:
నీటిపారుదల సౌకర్యాలు
గారపాడులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గారపాడులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మినుము
వెలుపలి లంకెలు
[2] ఈనాడు కృష్ణా; 2014, ఆగస్టు-13; 5వపేజీ.